ગુજરાતી સમાચાર: ધન પ્રાપ્તિ અને સારા સ્વાસ્થ્ય માટે શરદ પૂનમે કરો આ ઉપાય | Sharad Poonam Upay To Perform For Health And Wealth - Astrology Prediction | I Am Gujarat
Gujarati News Jyotish ધન પ્રાપ્તિ અને સારા સ્વાસ્થ્ય માટે શરદ પૂનમે કરો આ ઉપાય
Published: Oct 13, 2019 09:45 am IST
શરદ પૂર્ણિમા મહત્વની તિથિ છે. આ તિથિથી શરદ ઋતુનો પ્રારંભ થાય છે. ચંદ્રમા આ દિવસે સોળે કળાએ ખીલી ઉઠે છે. આ દિવસે ચંદ્રમાની રોશનીમાંથી અમૃત વર્ષા થાય છે જે ધન, પ્રેમ અને સ્વાસ્થ્ય પ્રદાન કરે છે. પ્રેમ અને કળાથી પરિપૂર્ણ હોવાથી શ્રીકૃષ્ણએ આ દિવસે મહારાસ કર્યો હતો. આ દિવસે ખાસ ઉપાય કરવાથી સારું સ્વાસ્થ્ય, અપાર પ્રેમ અને અઢળક ધનની પ્રાપ્તિ થઈ શકે છે. જો કે, ઉપાયમાં કેટલાક નિયમોનું પાલન કરવું જરૂરી છે.
શરદ પૂનમે આ નિયમો પાળવા જોઈએ
આ દિવસે જળ અને ફળ ખાઈને ઉપવાસ રાખવાનો પ્રયાસ કરવો જોઈએ. ઉપવાસ ન કરો તો પણ આ દિવસે સાત્વિક ભોજન લેવું જોઈએ. આ દિવસે કાળા રંગથી દૂર રહેવું. ચમકદાર સફેદ વસ્ત્રો પહેરવા જોઈએ.
સારા સ્વાસ્થ્ય માટે કરો આ ઉપાય
રાત્રે સ્નાન કરીને ગાયના દૂધમાં ઘી ઉમેરીને ખીર બનાવો. આ ખીર ભગવાનને ધરાવીને શ્રીકૃષ્ણની પૂજા કરો. મધ્યરાત્રિએ ચંદ્ર પૂર્ણ કળાએ ખીલે ત્યાં સુધી ચંદ્રદેવની પૂજા કરો. ચંદ્રમાના મંત્ર ॐ सोम सोमाय नमःનો જાપ કરો. ખીરને ચંદ્રમાની રોશનીમાં ઢાંકી દો. ખીરને કાચ, માટી અથવા ચાંદીના વાસણમાં મૂકો. અન્ય કોઈ ધાતુનો ઉપયોગ ના કરો. સવારે સૂર્યાસ્ત પહેલા આ ખીર ખાવી ઉત્તમ ગણાશે.
ધન પ્રાપ્તિ માટે કરો આ પ્રયોગ
રાત્રે મા લક્ષ્મી સામે ઘીનો દીવો પ્રગટાવો. ત્યારબાદ લક્ષ્મીજીની મૂર્તિ કે તસવીરને ગુલાબનો હાર ચડાવો. સફેદ મીઠાઈ ધરાવો. ॐ ह्रीं श्रीं कमले कमलालये प्रसीद प्रसीद महालक्ष्मये नमः આ મંત્રની 11 માળા કરો. આ ઉપાય કરવાથી આર્થિક તંગી નહીં આવે.
પ્રેમમાં સફળતા માટે શું કરશો?
સાંજે રાધા-કૃષ્ણની ઉપાસના કરો. બંનેને સંયુક્તરૂપે ગુલાબનો હાર ચડાવો. મધ્યરાત્રે સફેદ વસ્ત્ર ધારણ કરીને ચંદ્રમાને અર્ધ્ય આપો. ત્યારબાાદ ॐ राधावल्लभाय नमः મંત્રની ત્રણ માળા કરો અથવા મધુરાષ્ટકનો ઓછામાં ઓછી ત્રણ વખત પાઠ કરો. મનગમતા પ્રેમને પામવા પ્રાર્થના કરો. ભગવાનને ચડાવેલો ગુલાબનો હાર તમારી પાસે સંભાળીને રાખો.